
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№174
от 29 юли 2022 година, взето с Протокол №9
ОТНОСНО: Одобряване на проект на решение на Кмета на Община Пазарджик за откриване на процедура за определяне на концесионер и възлагане на Концесия за строителство на Клетка 2 и за управление на Клетка 1 и Клетка 2 на Регионално депо за неопасни отпадъци от регион Пазарджик, гр. Пазарджик, община Пазарджик, област Пазарджик.

След като обсъди предложението на Кмета на Община Пазарджик и представения проект на решение за откриване на процедура за определяне на концесионер и като взе предвид посочените по-долу мотиви:

1. Проектът за концесия с наименование „Концесия за строителство на Клетка 2 и за управление на Клетка 1 и Клетка 2 на Регионално депо за неопасни отпадъци от регион Пазарджик, гр. Пазарджик, община Пазарджик, област Пазарджик” е включен в План за действие за общинските концесии на община Пазарджик за периода 2021-2027 г., приет с Решение № 239 от 22 декември 2020 г., взето с Протокол № 15 на Общински съвет – Пазарджик и актуализиран с последващи Решения - Решение № 148 от 28 юни 2021 г., Решение № 299 от 29 декември 2021 г. и Решение № 91 от 27 април 2022 г.

2. Съгласно реда на чл. 57, ал. 2 от Закона за концесиите /ЗК/ и Наредбата за изискванията за определяне на финансово – икономическите елементи на концесията са изготвени  концесионни анализи;

3. Съобразно разпоредбата на чл. 58, ал. 1, във вр. с ал. 2 от ЗК са изготвени проекти на обосновка на концесията, на документация за концесията и на обявление за откриване на процедурата;

4. По реда на чл. 58, ал. 3 от ЗК са изискани  съгласувателни становища от Министерство на околната среда и водите, Държавна агенция “Национална сигурност”, Министерство на отбраната, Министерство на вътрешните работи, Министерство на културата, относно наличие или отсъствие на опасност за националната сигурност и отбраната на страната, за живота и здравето на гражданите, за околната среда, за защитените територии, зони и обекти и за обществения ред. В законовоопределения 14-дневен срок в община Пазарджик са получени  становища от Министерство на околната среда и водите, Държавна агенция “Национална сигурност” и  Министерство на отбраната. Направените препоръки и забележки са отразени в проектите на документи.

5. На основание чл. 41, т. 5, буква "а" от ЗК е извършен предварителен контрол от дирекция „Икономическа и социална политика“ при Администрацията на Министерски съвет за спазване на изискванията за възлагане на концесии над европейския праг.  Изразено е становище, съдържащо препоръки, които са отразени в проектите на решението за откриване на процедурата за определяне на концесионер, на обявлението за откриване на процедурата и на документацията за концесията.

6. Със ЗК /чл.17, ал. 5/ е определено, че правомощията на Концедент за общинските концесии се изпълняват от кметовете на общини, но за осигуряване на административен контрол и гарантиране защитата на обществения интерес е предвидено съответният Общински съвет да одобрява основните актове, свързани с възлагането и изпълнението на общинските концесии – откриването и прекратяването на процедура, както и изменението и прекратяването на концесионни договори. 

7. Предоставени приложения, както следва:

7.1. проект на Решение на Кмета на община Пазарджик за откриване на процедура за определяне на концесионер и възлагане на Концесия за строителство на Клетка 2 и за управление на Клетка 1 и Клетка 2 на Регионално депо за неопасни отпадъци от регион Пазарджик, гр. Пазарджик, община Пазарджик, област Пазарджик;
7.2. обосновка за възлагане на концесията;

7.3. проект на документация за концесията;

7.4. проект на обявление за концесията;

7.5. справка за съгласувателните становища по чл. 58, ал. 3 от ЗК;

7.6. справка за становище по чл. 41, т. 5, буква “а” от ЗК;

О б щ и н с к и  с ъ в е т  –  П а з а р д ж и к,

на основание чл. 21, ал. 1, т. 8, във връзка с ал. 2 от ЗМСМА, чл. 40, ал. 2, т. 1 и чл. 71, ал. 1, във връзка с ал. 4 от ЗК и след преценка на законосъобразността и целесъобразността на мотивираните с Обосновката на Концесията за строителство на Клетка 2 и за управление на Клетка 1 и Клетка 2 на Регионално депо за неопасни отпадъци от регион Пазарджик, гр. Пазарджик, община Пазарджик, област Пазарджик, проекти на:

1. Решение за откриване на процедура за определяне на концесионер и възлагане на Концесия за строителство на Клетка 2 и за управление на Клетка 1 и Клетка 2 на Регионално депо за неопасни отпадъци от регион Пазарджик, гр. Пазарджик, община Пазарджик, област Пазарджик;

2. Обявление на Концесия за строителство на Клетка 2 и за управление на Клетка 1 и Клетка 2 на Регионално депо за неопасни отпадъци от регион Пазарджик, гр. Пазарджик, община Пазарджик, област Пазарджик;
3. Документация за Концесия за строителство на Клетка 2 и за управление на Клетка 1 и Клетка 2 на Регионално депо за неопасни отпадъци от регион Пазарджик, гр. Пазарджик, община Пазарджик, област Пазарджик, 

Р Е Ш И:
І. Одобрява проекта на решение на Кмета на Община Пазарджик за откриване на процедура за определяне на концесионер и възлагане на Концесия за строителство на Клетка 2 и за управление на Клетка 1 и Клетка 2 на Регионално депо за неопасни отпадъци от регион Пазарджик, гр. Пазарджик, община Пазарджик, област Пазарджик.

ІІ. Процедурата за определяне на концесионер да се организира от Концедента, който съгласно чл. 17, ал. 5, във връзка с ал. 3 от ЗК е Кметът на Община Пазарджик и се провежда от назначена от него комисия за провеждане на процедурата за определяне на концесионер.


ІІІ. Решението не подлежи на обжалване, относно неговата законосъобразност, съобразно чл. 156, ал. 5 от Закона за концесиите.

